Lietuviškas pasas – tarp galingiausių pasaulyje | Trisdešimt: Lietuvos sėkmės istorijos
Channel: Stiprūs Kartu
Date: 2020-11-09

Jau keletą metų lietuviškas pasas puikuojasi pačių galingiausių pasaulio pasų trisdešimtuke. Be išankstinių vizų galime keliauti net į 181 valstybę. Trumpa lietuviško paso istorija ir unikali Vytauto Šaikaus  kolekcija – nuo pirmųjų tarpukario kelionės dokumentų, kurių nuotraukoms pozuota ne po vieną, o šeimomis, iki sovietmečio raudonųjų pasų ir iškvietimų, primenančių, kad dar labai neseniai dauguma mūsų kelionių baigdavosi ties „geležine uždanga“. 

-----------------------------

 „Trisdešimt: Lietuvos sėkmės istorijos per tris laisvės dešimtmečius“ 

Tai trumpų televizijos laidų ciklas apie svarbiausius ir įspūdingiausius per 30 atkurtos Lietuvos nepriklausomybės metų įvykusius pokyčius, mūsų pasiekimus bei pergales įvairiose srityse – sporte, moksle, politikoje, ekonomikoje, kultūroje. Kiekviena laida – tai smagiai ir šiuolaikiškai, dabar madingu „devyniasdešimtųjų“ stiliumi papasakota istorija, gausiai iliustruota autentiška archyvine vaizdo medžiaga, parodanti, kokie buvome nepriklausomybės pradžioje, kuo džiaugiamės, didžiuojamės, kuo esame svarbūs sau ir unikalūs pasauliui šiandien. Tai trisdešimt sėkmės istorijų, kurių herojai esame mes patys, savomis rankomis, patirtimi, idėjomis bei talentu stiprinantys savo valstybę ir garsinantys Lietuvos vardą visame pasaulyje. 

Vedėjas – Juozas Budraitis